proxectonos/corpus_dominio_legal_administrativo_tmp huggingface dataset:
CORRECCIÓN de erros.-Orde do 9 de xullo de 1999 pola que se modifica a do 31 de maio de 1999 pola que se convocan os premios para o fomento de reducción de residuos domésticos en Galicia.
CONSELLERÍA DE MEDIO AMBIENTE — III. OUTRAS DISPOSICIÓNS — 20/07/1999

Advertidos erros na devandita orde, publicada no DOG nº 133, do martes, 13 de xullo de 1999, cómpre efectua-la oportuna corrección:
No Sumnario, páxina 9.070 e no interior no Sumario páxina 9.086, onde di: «pola que se convocan permiso...», debe dicir: «pola que se convocan premios...».
DECRETO 193/1999, do 6 de xullo, polo que se acorda encargar do despacho de asuntos da Presidencia, durante a ausencia do seu titular, ó conselleiro da Presidencia e Administración Pública.
PRESIDENCIA — II. AUTORIDADES E PERSOAL — 07/07/1999

Con motivo da viaxe do presidente da Xunta de Galicia a Arxentina é necesario prove-la substitución durante o tempo da súa ausencia.
Polo tanto, en uso das atribucións que me confire o artigo 26.7º da Lei 1/1983, do 22 de febreiro, reguladora da Xunta e do seu presidente,
DISPOÑO:
Artigo único.
Durante a ausencia do presidente da Xunta de Galicia, con motivo da súa viaxe a Arxentina, encárgaselle-lo despacho de asuntos da Presidencia, desde o 7 de xullo ata o seu regreso, ó conselleiro da Presidencia e Administración Pública.
Santiago de Compostela, seis de xullo de mil novecentos noventa e nove.
Manuel Fraga Iribarne
Presidente
ORDE do 9 de xullo de 1999 pola que se nomean os vocais compoñentes do Consello Galego de Medio Ambiente.
CONSELLERÍA DE MEDIO AMBIENTE — II. AUTORIDADES E PERSOAL — 13/07/1999

O Decreto 155/1995, do 3 de xuño, establece a regulación do Consello Galego de Medio Ambiente, determinando que serán nomeados como vocais os representantes das organizacións, institucións e departamentos autonómicos relacionados no seu artigo 3, todos eles con especial vinculación coa protección do ambiente.
No seu artigo 12 sinálase que o réxime xurídico de funcionamento será o preceptuado no capítulo II do título II da Lei 30/1992, do 26 de novembro, de réxime xurídico das administracións públicas e do procedemento administrativo común, estando no demais ó disposto no Regulamento interno do consello.
Pola Orde do 3 de xuño de 1998 e a Orde do 23 de decembro de 1998, nomeáronse os distintos vocais do Consello Galego de Medio Ambiente en aplicación do artigo 3 e 4 do Decreto 155/1995.
Tendo en conta que na Lei 30/1992 do 26 de novembro disponse que organizacións representativas de intereses sociais poderán substituír os seu membros titulares de acordo coas normas de organización do órgano colexiado, e a vista do establecido no artigo 10.2º do Regulamento de organización e funcionamento do Consello Galego de Medio Ambiente, aprobado no Pleno do Consello o 12 de abril de 1996, procede acordar a substitución do vocal e suplente solicitada pola Confederación de Empresarios de Galicia e nomea-los novos representantes propostos por ela.
Por todo isto, en aplicación do artigo 4 do Decreto 155/1995, do 3 de xuño, polo que se regula o Consello Galego de Medio Ambiente, e tendo en conta que o citado órgano consultivo foi adscrito á Consellería de Medio Ambiente en virtude de Decreto 482/1997, do 26 de decembro, polo que se establece a estructura orgánica da Consellería de Medio Ambiente
DISPOÑO:
Artigo primeiro.-Que cese como vocal e suplente do Consello Galego de Medio Ambiente en representación da Confederación de Empresarios de Galicia, agradecéndolles os servicios prestados
Alfredo Caruncho Carro como titular e Francisco Outeiral Viana como suplente.
Artigo segundo.-Designar como vocal e suplente do Consello Galego de Medio Ambiente por proposta da Confederación de Empresarios de Galicia en
substitución dos que causan baixa pola presente orde, as persoas que a continuación se relacionan:
Antonio Fontenla Ramil como titular e Carlos Pérez Mosteiro como suplente.
Santiago de Compostela, 9 de xullo de 1999.
Carlos del Álamo Jiménez
Conselleiro de Medio Ambiente
RESOLUCIÓN do 15 de xuño de 1999, da Delegación Provincial de Pontevedra, pola que se dispón o rexistro, depósito e a publicación, no Diario Oficial de Galicia, do convenio colectivo da empresa Círculo Cultural, Mercantil e Industrial de Vigo (Ciudad Deportiva).
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 14/07/1999

Visto o texto da acta da reunión da comisión negociadora do convenio colectivo da empresa Círculo Cultural Mercantil e Industrial de Vigo (Ciudad Deportiva), publicado no DOG nº 57, do 24 de marzo, e no BOP nº 70, do 14 de abril de 1997, pola que se acorda a creación da categoría laboral de axudante
de conserxe, esta delegación provincial, de conformidade co disposto no artigo 90.2º e 3º do Real decreto lexislativo 1/1995, do 24 de marzo, polo que se aproba o texto refundido da Lei do Estatuto dos traballadores, Real decreto 1040/1981, do 22 de maio, sobre rexistro e depósito de convenios colectivos de traballo, e Real decreto 2412/1982, do 24 de xullo, sobre traspaso de funcións e servicios da Administración do Estado á Comunidade Autónoma de Galicia, en materia de traballo, esta delegación provincial
ACORDA:
Primeiro.-Ordena-la súa inscrición no libro de rexistro de convenios colectivos de traballo, existente nesta delegación provincial, e a notificación ás representacións económica e social da comisión negociadora.
Segundo.-Ordena-lo seu depósito no Servicio de Relacións Laborais, Sección de Mediación, Arbitraxe e Conciliación.
Terceiro.-Dispoñe-la súa publicación no Diario Oficial de Galicia.
Vigo, 15 de xuño de 1999.
Antonio Coello Bufill
Delegado provincial de Pontevedra
Reunida a mesa negociadora do convenio colectivo vixente da cidade deportiva do Círculo Cultural, Mercantil e Industrial de Vigo, acórdase por petición da empresa, aproba-la creación da categoría laboral de axudante de conserxe, equivalente para tódolos efectos á mesma categoría existente no convenio colectivo vixente da sede central, da mesma empresa.
O que asinamos en Vigo, 29 de abril de 1999.
En representación da empresa:
Manuel Vila Ruibal, presidente da xunta directiva.
Roberto Ameneiro Ferreirós, tesoureiro da xunta directiva.
Rafael Domínguez de la Iglesia, vocal 3º da xunta directiva.
En representación dos traballadores:
Pilar Davila Vila, delegada de persoal.
Camilo Sobral Troiteiro, oficial de 1ª.
Casiano Pérez González, porteiro.
Fernando Bernárdez Gómez, carpinteiro.
Actuou como secretario Roberto Ameneiro Ferreirós.
RESOLUCIÓN do 10 de xuño de 1999, da División de Recursos Humanos, pola que se emprezan as partes interesadas no recurso contencioso-administrativo 1/210/1999, interposto pola Asociación de Técnicos Especialistas en Prótese Dental.
SERVICIO GALEGO DE SAÚDE — III. OUTRAS DISPOSICIÓNS — 09/07/1999

Na Sala do Contencioso-Administrativo do Tribunal Superior de Xustiza de Galicia tramítase o recurso 1/210/99, interposto pola Asociación de Técnicos Especialistas en Prótese Dental contra a Orde do 16 de novembro de 1998 (DOG nº 238, do 10 de decembro), pola que se regula o procedemento e o prazo para solicita-lo certificado de habilitación profesional como protésicos dentais e hixienistas dentais.
O dito recurso foi ampliado posteriormente, por auto do 13 de maio de 1999, a tódolos certificados de habilitación profesional expedidos en execución da orde.
O que se notifica para xeral coñecemento de tódalas persoas interesadas no procedemento e son emprazadas para que poidan comparecer en autos, como demandados, na sección primeira da referida sala no prazo de nove días, de conformidade co previsto no artigo 49 da Lei 29/1998, do 13 de xullo, reguladora da xurisdicción contencioso-administrativa.
Santiago de Compostela, 10 de xuño de 1999.
Valeriano Martínez García
Director xeral da División de Recursos Humanos
ORDE do 11 de xuño de 1999 pola que se fixa o prezo de venda ó público da publicación Emblemas Municipais de Galicia.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 09/07/1999

A Lei 13/1991, do 9 de decembro, de taxas, prezos e exaccións reguladoras da Comunidade Autónoma de Galicia, no seu artigo 6 sinala a obriga de que os prezos privados sexan fixados polas consellerías correspondentes logo de informe favorable da Consellería de Economía e Facenda e publicado no Diario Oficial de Galicia.
Para cumprir este mandato e logo de emiti-lo preceptivo informe favorable da Consellería de Economía e Facenda, esta consellería
DISPÓN:
Artigo único.
1. Queda aprobado o prezo de venda ó público da publicación editada por esta consellería e que se relaciona no anexo.
2. Este prezo entenderase con IVE incluído.
Santiago de Compostela, 11 de xuño de 1999.
Jesús Carlos Palmou Lorenzo
Conselleiro de Xustiza, Interior e Relacións Laborais
ANEXO
Título: Emblemas Municipais de Galicia.
Prezo: 4.648 ptas.
RESOLUCIÓN do 24 de xuño de 1999 pola que se ordena a publicación do acordo do Consello da Xunta de Galicia, do 17 de xuño de 1999, polo que se declaran festas de Galicia de interese turístico o Festival Internacional do Mundo Celta de Ortigueira, a Festa do Queixo de Arzúa e a Mostra do Encaixe de Palillos de Camariñas.
CONSELLERÍA DE CULTURA, COMUNICACIÓN SOCIAL E TURISMO — III. OUTRAS DISPOSICIÓNS — 09/07/1999

O Consello da Xunta de Galicia, na súa reunión do día 17 de xuño de 1999, adoptou por proposta do conselleiro de Cultura, Comunicación Social e Turismo o seguinte acordo:
Declarar festas de Galicia de interese turístico da provincia da Coruña, segundo o Decreto 203/1998, do 25 de xuño, polo que se regulan as declaracións de festas de Galicia de interese turístico, as seguintes:
-Festival Internacional do Mundo Celta de Ortigueira.
-Festa do Queixo de Arzúa.
-Mostra do Encaixe de Palillos de Camariñas.
En cumprimento do disposto no artigo 7.1º do citado decreto ordénase a publicación do acordo no Diario Oficial de Galicia e a notificación ás persoas ou entidades organizadoras das festas e ós concellos correspondentes.
Santiago de Compostela, 24 de xuño de 1999.
Jesús Pérez Varela
Conselleiro de Cultura, Comunicación Social e Turismo
RESOLUCIÓN do 24 de xuño de 1999 pola que se ordena a publicación do acordo do Consello da Xunta de Galicia, o 17 de xuño de 1999, polo que se declara festa de Galicia de interese turístico a Festa da Androlla e o Entroido de Viana do Bolo.
CONSELLERÍA DE CULTURA, COMUNICACIÓN SOCIAL E TURISMO — III. OUTRAS DISPOSICIÓNS — 09/07/1999

O Consello da Xunta de Galicia na súa reunión do día 17 de xuño de 1999, adoptou por proposta do conselleiro de Cultura, Comunicación Social e Turismo, o seguinte acordo:
Declarar festa de Galicia de interese turístico da provincia de Ourense, segundo o Decreto 203/1998, do 25 de xuño, polo que se regulan as declaracións de festas de Galicia de interese turístico, a seguinte:
-Festa da Androlla e o Entroido de Viana do Bolo.
En cumprimento do disposto no artigo 7.1º do citado decreto ordénase a publicación do acordo no Diario Oficial de Galicia e a notificación ás persoas ou entidades organizadoras das festas e ó concello correspondente.
Santiago de Compostela, 24 de xuño de 1999.
Jesús Pérez Varela
Conselleiro de Cultura, Comunicación Social e Turismo
ORDE do 3 de xuño de 1999 pola que se dispón o cumprimento da sentencia 695/1998, dictada polo Tribunal Superior de Xustiza de Galicia.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 09/07/1999

Vista a sentencia dictada pola Sala do Contencioso-Administrativo do Tribunal Superior de Xustiza de Galicia número 695/1998, do 2 de decembro, recaída no recurso contencioso-administrativo número 01/0001139/1995, interposto por Mª Teresa Barbeito Núñez, contra a resolución do conselleiro de Educación e Ordenación Universitaria, do 11 de abril de 1995, desestimatoria de recurso ordinario contra a do 1 de febreiro de 1995, sobre impugnación de puntuación asignada a diversos aspirantes en fase de concurso, da especialidade de prácticas sanitarias, sendo o seu pronunciamento do seguinte teor:
«Decidimos que debemos estimar e estimamos parcialmente o recurso contencioso administrativo interposto por María Teresa Barbeito Núñez contra a Resolución do 11 de abril de 1995, da Consellería de Educación e Ordenación Universitaria, pola que, en relación co procedemento selectivo de acceso e
ingreso no corpo de profesores técnicos de formación profesional, especialidade de prácticas sanitarias, convocado por Orde do 8 de xuño de 1994, se desestima o recurso ordinario interpoto contra o baremo definitivo da fase de concurso, e, así mesmo, se desestima a reclamación formulada contra as puntuacións provisionais outorgadas na dicha fase, de modo que, revogando e anulando as ditas puntuacións no necesario, por non seren axustadas a dereito, declaramos:
a) Que a puntuación contida nos apartados 3.4 y 3.5 da citada orde de convocatoria se aplique, única e exclusivamente, ós participantes da fase de concurso que presenten ademais, outro título distinto ó de licenciado que fora alegado para o ingreso no corpo, é dicir, o que xa está contabilizado nos puntos 2.1, 2.2 o 2.3 de dicha orde é, así mesmo, puntuando estes puntos tendo en conta tódalas materias do expediente académico; modificando, nos termos expotos, as puntuacións definitivas asignadas a Rosalía María Regueras Martínez, Pilar Pereira Poza, Isabel Palacios Asumendi, Alfonso Fernando Pereiro Túñez e Ramón Rodríguez Fernández.
b) Que se debe modifica-la la puntuación obtida por María Hermida Seijas na fase de concurso, polo apartado 1.3 aplicándoselle-la puntuación de 4,500 en lugar de 5,250 otorgada.
c) Que se debe modifica-la puntuación obtida por Isabel Palacios Asumendi na fase de concurso, non asignándoselle puntuación ningunha no punto 3.1 que lle fora concedida».
Na súa virtude, ó se-la devandita sentencia firme, e de acordo co disposto no artigo 103 e seguintes da Lei reguladora da xurisdicción contencioso-administrativa do 27 de decembro de 1956 e na disposición transitoria cuarta da Lei 29/1998, do 13 de xullo,
DISPOÑO:
Que se cumpra nos seus propios termos a referida sentencia.
Santiago de Compostela, 3 de xuño de 1999.
Celso Currás Fernández
Conselleiro de Educación e Ordenación Universitaria
RESOLUCIÓN do 24 de xuño de 1999 pola que se ordena a publicación do acordo do Consello da Xunta de Galicia, do 17 de xuño de 1999, polo que se declaran festas de Galicia de interese turístico a Festa da Troita da Pontenova e a Feira do Bonito de Burela.
CONSELLERÍA DE CULTURA, COMUNICACIÓN SOCIAL E TURISMO — III. OUTRAS DISPOSICIÓNS — 09/07/1999

O Consello da Xunta de Galicia na súa reunión do día 17 de xuño de 1999, adoptou por proposta
do conselleiro de Cultura, Comunicación Social e Turismo, o seguinte acordo:
Declarar festas de Galicia de interese turístico da provincia de Lugo, segundo o Decreto 203/1998, do 25 de xuño, polo que se regulan as declaracións de festas de Galicia de interese turístico, as seguintes:
-Festa da Troita da Pontenova.
-Feira do Bonito de Burela.
En cumprimento do disposto no artigo 7.1º do citado decreto ordénase a publicación do acordo no Diario Oficial de Galicia e a notificación ás persoas ou entidades organizadoras das festas e ós concellos correspondentes.
Santiago de Compostela, 24 de xuño de 1999.
Jesús Pérez Varela
Conselleiro de Cultura, Comunicación Social e Turismo
ORDE do 7 de xuño de 1999 pola que se dispón o cumprimento da sentencia 593/1998, dictada polo Tribunal Superior de Xustiza de Galicia.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 09/07/1999

Vista a sentencia dictada pola Sala do Contencioso-Administrativo do Tribunal Superior de Xustiza de Galicia número 593/1998, do 30 de outubro, recaída no recurso contencioso-administrativo número 01/0000965/1995, interposto por Pilar Ares Fondevila, contra a resolución da Dirección Xeral de Persoal da Consellería de Educación e Orde-
nación Universitaria con data do 27 de abril de 1995, desestimatoria do recurso ordinario sobre listado definitivo dos aspirantes a ingreso no corpo de profesores técnicos de formación profesional, na especialidade de prácticas de servicios á comunidade, sendo o seu pronunciamento do seguinte teor:
«Decidimos que debemos estimar e considera-lo recurso contencioso administrativo deducido por Pilar Ares Fondevila contra resolución da Dirección Xeral de Persoal da Consellería de Educación e Ordenación Universitaria, do vintesete de abril de mil novecentos noventa e cinco, desestimatoria de recurso ordinario contra a aprobación da lista definitiva de aspirantes ó corpo de profesores técnicos de formación profesional na especialidade de prácticas de servicios á comunidade, en probas convocadas por Orde do 8 de xuño de 1994, e, en consecuencia, debemos anular e anulamos tales actos administrativos no particular de outorgar na fase de concurso a Purificación Dias Silva tres puntos polo punto 1.3º do baremo, ó non atopalos niso axustado ó ordenamento xurídico; debendo quedar en tal fase da proba a dita persoa con puntuación de 5,300; sen facer pronunciamento respecto do pagamento das custas devengadas na substanciación do procedemento».
Na súa virtude, ó se-la devandita sentencia firme, e de acordo co disposto no artigo 103 e seguintes da Lei reguladora da xurisdicción contencioso-administrativa, do 27 de decembro de 1956 e na disposición transitoria cuarta da Lei 29/1998, do 13 de xullo,
DISPOÑO:
Que se cumpra nos seus propios termos a referida sentencia.
Santiago de Compostela, 7 de xuño de 1999.
Celso Currás Fernández
Conselleiro de Educación e Ordenación Universitaria
RESOLUCIÓN do 24 de xuño de 1999 pola que se ordena a publicación do acordo do Consello da Xunta de Galicia, do 17 de xuño de 1999, polo que se declaran festas de Galicia de interese turístico a Festa da Empanada de Bandeira (Silleda), a Feira do Cocido de Lalín, as Romarías da Virxe da Franqueira (A Cañiza), a Festa da Arribada da Carabela Pinta a Baiona e o Carnaval de Cobres (Vilaboa).
CONSELLERÍA DE CULTURA, COMUNICACIÓN SOCIAL E TURISMO — III. OUTRAS DISPOSICIÓNS — 09/07/1999

O Consello da Xunta de Galicia na súa reunión do día 17 de xuño de 1999, adoptou por proposta
do conselleiro de Cultura, Comunicación Social e Turismo, o seguinte acordo:
Declarar festas de Galicia de interese turístico da provincia de Pontevedra, segundo o Decreto 203/1998, do 25 de xuño, polo que se regulan as declaracións de festas de Galicia de interese turístico, as seguintes:
-Festa da Empanada de Bandeira (Silleda).
-Feira do Cocido de Lalín.
-Romarías da Virxe da Franqueira (A Cañiza).
-Festa da Arribada da Carabela Pinta a Baiona.
-Carnaval de Cobres (Vilaboa).
En cumprimento do disposto no artigo 7.1º do citado decreto ordénase a publicación do acordo no Diario Oficial de Galicia e a notificación ás persoas ou entidades organizadoras das festas e ós concellos correspondentes.
Santiago de Compostela, 24 de xuño de 1999.
Jesús Pérez Varela
Conselleiro de Cultura, Comunicación Social e Turismo
ORDE do 6 de xullo de 1999 pola que se establecen as condicións da emisión de obrigacións da Comunidade Autónoma de Galicia polo importe de 170 millóns de euros.
CONSELLERÍA DE ECONOMÍA E FACENDA — III. OUTRAS DISPOSICIÓNS — 09/07/1999

Con base no artigo 25.1º da Lei 6/1998, do 29 de decembro, de orzamentos xerais da Comunidade Autónoma de Galicia para 1999, o Consello da Xunta de Galicia, por Decreto 20/1999, do 5 de febreiro, autorizou a realización das operacións financeiras recollidas na indicada lei mediante a emisión de débeda pública ou a concertación de créditos, facultando, así mesmo, o conselleiro de Economía e Facenda para que estableza as condicións das ditas operacións e dicte as disposicións necesarias para tal efecto.
Por todo isto,
DISPOÑO:
Artigo 1º
Obtida a autorización, establecida no artigo 14.3º da Lei orgánica 8/1980, do 22 de setembro, de financiamento das comunidades autónomas, mediante acordo do Consello de Ministros con data do 14 de maio de 1999, disponse a emisión de débeda pública por un importe de 170 millóns de euros.
Artigo 2º
Esta emisión realízase baixo a forma de obrigacións da Xunta de Galicia, representada mediante anotacións en conta, ó abeiro dos artigos 55 e seguintes da Lei 24/1988, do 28 de xullo, do mercado de valores, coas modificacións establecidas pola Lei 37/1998, do 16 de novembro, de reforma da anterior.
A emisión de débeda pública que autoriza a presente orde terá as características que se detallan a continuación:
-Importe: 170 millóns de euros.
-Data da emisión: 14 de xullo de 1999.
-Data de desembolso: 14 de xullo de 1999.
-Prezo da emisión: 100,20%.
-Nominal das obrigacións: 1.000 euros.
-Subscrición: realizarana directamente as entidades aseguradoras, actuando no nome propio ou por conta de terceiras persoas, o día 13 de xullo de 1999.
-Cupón: os cupóns anuais vencerán o 14 de xullo de cada ano. A Xunta de Galicia pagará no seu vencemento os cupóns polo seu importe bruto.
-Cotizacións: solicitarase a inscrición desta débeda pública á Central de Anotacións de Débeda Pública do Banco de España na forma prevista nos artigos 55 e seguintes da Lei 24/1988, do 28 de xullo, do mercado de valores e nos demais preceptos legais aplicables na materia.
-Fiscalidade: de conformidade co previsto no artigo 14.5º da Lei orgánica 8/1980, do 22 de setembro, de financiamento das comunidades autónomas, esta emisión goza dos mesmos beneficios e condicións cá débeda pública do Estado.
-Amortización: dunha soa vez á par, ós dez (10) anos desde a data da emisión.
-Tipo de xuro: 4,85 %.
-Liquidez: as entidades aseguradoras garanten durante a vida da emisión, a liquidez das obrigacións.
Disposición derradeira
Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 6 de xullo de 1999.
José Antonio Orza Fernández
Conselleiro de Economía e Facenda
ORDE do 2 de xuño de 1999 pola que se aproban determinados proxectos editoriais para a educación infantil e se autoriza o uso de libros de texto e dos correspondentes materiais curriculares en centros docentes públicos e privados da Comunidade Autónoma.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 09/07/1999

O Decreto 89/1993, do 19 de abril, regula a autorización de libros de texto e doutros materiais curriculares para as ensinanzas de réxime xeral, así como o seu uso nos centros docentes.
O devandito decreto establece como elemento fundamental do proceso de autorización a presentación do proxecto editorial e define as condicións que este ten que reunir para a súa aprobación.
A Orde do 15 de novembro de 1994 desenvolve o devandito decreto, concretando a documentación que se debe xuntar á solicitude de autorización e
precisando os termos nos que os libros de texto e os materiais curriculares, sempre que se axusten ó proxecto editorial aprobado, farán consta-la autorización.
En virtude das mencionadas normas,
DISPOÑO:
Artigo 1º
Quedan autorizados os proxectos editoriais supervisados que se mencionan no anexo desta orde, así como o uso nos centros docentes públicos e privados da Comunidade Autónoma dos libros de texto e dos correspondentes materiais curriculares nos que se concretan os devanditos proxectos.
Artigo 2º
Os libros de texto e materiais curriculares resultantes do proxecto editorial mencionado farán consta-la autorización nos termos establecidos na citada Orde do 15 de novembro de 1994.
Esta orde entrará en vigor a partir do día seguinte ó da súa publicación no Diario Oficial de Galicia.
Santiago de Compostela, 2 de xuño de 1999.
Celso Currás Fernández
Conselleiro de Educación e Ordenación
Universitaria
ANEXO
Relación dos proxectos editoriais supervisados
Editorial
Proxecto
Everest Galicia, S.L.:
-Proxecto editorial «Fantasía» para o 1º e 2º ciclo de educación infantil.
Obradoiro, S.A.:
-Proxecto editorial «La Escalera Mágica» para 2º ciclo de educación infantil.
ORDE do 24 de xuño de 1999 pola que se modifica a clasificación dun posto de traballo reservado a funcionarios/as de Administración local con habilitación de carácter nacional da Deputación Provincial de Lugo.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 09/07/1999

A Deputación Provincial de Lugo, en sesión ordinaria do Pleno celebrada o día 31 de maio de 1999, adoptou o acordo relativo á reclasificación do posto de colaboración de vicesecretaría xeral en clase primeira.
Na actualidade, o dito posto de traballo da deputación está clasificado en clase 2ª, de conformidade co previsto no artigo 2 do Real decreto 1732/1994, do 29 de xullo, sobre provisión de postos de traballo
reservados a funcionarios/as de Administración local con habilitación de carácter nacional, reservándose a funcionarios/as da subescala de secretaría, categoría de entrada.
O artigo 2.g) do antedito Real decreto 1732/1994, do 29 de xullo, establece que os postos de colaboración, creados discrecionalmente polas corporacións locais, poderán ser clasificados por proposta daquelas administracións polo órgano competente da Comunidade Autónoma.
Por todo isto, en aplicación do establecido nos artigos 2 e 9 do Real decreto 1732/1994, do 29 de xullo, e no uso da atribución do artigo 13.2º.17 da Lei 4/1988, do 26 de maio, da función pública de Galicia, esta consellería
DISPÓN:
O posto de traballo de vicesecretario/a xeral da Deputación Provincial de Lugo, clasifícase en clase
primeira (1ª), reservándose a funcionarios/as de Administración local con habilitación de carácter nacional da subescala de secretaría, categoría superior.
Contra a presente resolución, que pon fin á vía administrativa, poderase interpoñer recurso potestativo de reposición, perante esta consellería, no prazo dun mes contado desde o día seguinte ó da súa publicación no Diario Oficial de Galicia, de conformidade co establecido na Lei 30/1992, do 26 de novembro, ou poderase impugnar directamente perante a Sala do Contencioso-Administrativo do Tribunal Superior de Xustiza de Galicia no prazo de dous meses contados desde a mesma data, segundo a Lei 29/1998, do 13 de xullo.
Santiago de Compostela, 24 de xuño de 1999.
Jaime Pita Varela
Consellerio da Presidencia e Administración Pública
DECRETO 195/1999, do 17 de xuño, polo que se declara de utilidade pública e urxente execución a concentración parcelaria da zona de Serantes e de Niñodaguia (Santiso-A Coruña).
CONSELLERÍA DE AGRICULTURA, GANDERÍA E POLÍTICA AGROALIMENTARIA — III. OUTRAS DISPOSICIÓNS — 07/07/1999

As parroquias de Serantes e de Niñodaguia, que pertencen ó concello de Santiso, están situadas ó sudeste da provincia da Coruña, resultando afectadas pola concentración parcelaria aproximadamente 490 ha.
A dispersión parcelaria que presentan os terreos das ditas parroquias, posta de manifesto polos agricultores desta mediante solicitude dirixida ó conselleiro de Agricultura, Gandería e Política Agroalimentaria, motivou un estudio de viabilidade e de valoración das posibilidades que ofrece a zona para incrementa-lo rendemento dos recursos agropecuarios, deducíndose a conveniencia de levar a cabo a concentración parcelaria por razóns de utilidade pública e interese social.
Na súa virtude, por proposta do conselleiro de Agricultura, Gandería e Política Agroalimentaria, formulada conforme o establecido na Lei galega 10/1985, do 14 de agosto, de concentración parcelaria para Galicia, e logo de deliberación do Consello da Xunta de Galicia na súa reunión do día dezasete de xuño de mil novecentos noventa e nove,
DISPOÑO:
Artigo 1º.-Declarar de utilidade pública e urxente execución a concentración parcelaria da zona de Serantes e de Niñodaguia (Santiso-A Coruña).
Artigo 2º.-O perímetro da zona será, en principio, o correspondente á totalidade dos terreos das parroquias de Serantes e de Niñodaguia. O referido perímetro quedará en definitiva modificado polas rectificacións, inclusións ou exclusións que se acorden, ó abeiro dos artigos 23 e seguintes da Lei 10/1985, do 14 de agosto, de concentración parcelaria para Galicia.
Artigo 3º.-A esta zona seranlle de aplicación os beneficios económicos programados ou asumidos pola Xunta de Galicia, para mellorar ou moderniza-las explotacións agrarias, e, en concreto, os que sinale o artigo 6 da Lei de concentración parcelaria para Galicia.
Artigo 4º.-Os traballos de execución desta concentración parcelaria iniciaranse nun prazo non superior ós 6 meses a partir da publicación do presente decreto.
Disposicións derradeiras
Primeira.-Facultarase a Consellería de Agricultura, Gandería e Política Agroalimentaria para dicta-las disposicións complementarias que requiran a execución do presente decreto.
Segunda.-A presente disposición entrará en vigor o día seguinte ó da súa publicación no Diario Oficial de Galicia.
Santiago de Compostela, dezasete de xuño de mil novecentos noventa e nove.
Manuel Fraga Iribarne
Presidente
Cástor Gago Álvarez
Conselleiro de Agricultura, Gandería e Política Agroalimentaria
DECRETO 194/1999, do 17 de xuño, polo que se declara de utilidade pública e urxente execución a concentración parcelaria da zona de Randín II (Calvos de Randín-Ourense).
CONSELLERÍA DE AGRICULTURA, GANDERÍA E POLÍTICA AGROALIMENTARIA — III. OUTRAS DISPOSICIÓNS — 07/07/1999

A parroquia de Randín, que pertence ó concello de Calvos de Randín, está situada ó suroeste da
provincia de Ourense, e nela resultan afectadas pola concentración parcelaria aproximadamente 500 ha.
A dispersión parcelaria que presentan os terreos da dita parroquia posta de manifesto polos agricultores desta mediante solicitude dirixida ó conselleiro de Agricultura, Gandería e Política Agroalimentaria, motivou un estudio de viabilidade e de valoración das posibilidades que ofrece a zona para incremanta-lo rendemento dos recursos agropecuarios, deducíndose a conveniencia de levar a cabo a concentración parcelaria por razóns de utilidade pública e interese social.
Na súa virtude, por proposta do conselleiro de Agricultura, Gandería e Política Agroalimentaria, formulada conforme o establecido na Lei galega 10/1985, do 14 de agosto, de concentración parcelaria para Galicia, e logo de deliberación do Consello da Xunta de Galicia na súa reunión o día dezasete de xuño de mil novecentos noventa e nove,
DISPOÑO:
Artigo 1º.-Declarar de utilidade pública e urxente execución a concentración parcelaria da zona de Randín II (Calvos de Randín-Ourense).
Artigo 2º.-O perímetro da zona será, en principio, o correspondente á totalidade dos terreos dos lugares de Randín e Paradela, pertencentes á parroquía de Randín. O referido perímetro quederá en definitica modificado polas rectificacións, inclusións ou exclusións que se acorden, ó abeiro dos artigos 23 e seguintes da Lei 10/1985, do 14 de agosto, de concentración parcelaria para Galicia.
Artigo 3º.-A esta zona seranlle de aplicación os beneficios económicos programados ou asumidos pola Xunta de Galicia, para mellorar ou moderniza-las explotacións agrarias, e, en concreto, os que sinale o artigo 6 da Lei de concentración parcelaria para Galicia.
Artigo 4º.-Os traballos de execución desta concentración parcelaria iniciaranse nun prazo non superior ós 6 meses a partir da publicación do presente decreto.
Disposicións derradeiras
Primeira.-Facúltase a Consellería de Agricultura, Gandería e Política Agroalimentaria para dicta-las disposicións complementarias que requiran a execución do presente decreto.
Segunda.-A presente disposición entrará en vigor o día seguinte ó da súa publicación no Diario Oficial de Galicia.
Santiago de Compostela, dezasete de xuño de mil novecentos noventa e nove.
Manuel Fraga Iribarne
Presidente
Cástor Gago Álvarez
Conselleiro de Agricultura, Gandería e Política Agroalimentaria
ORDE do 14 de xuño de 1999 pola que se autoriza a inclusión no Rexistro de Escolas de Música, da escola privada de Xinzo, do concello de Ponteareas (Pontevedra).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 07/07/1999

O artigo 39.5º da Lei orgánica 1/1990, do 3 de outubro, de ordenación xeral do sistema educativo, establece que poderán cursarse estudios de música e de danza en escolas específicas. Así mesmo, a Orde do 11 de marzo de 1993 (Diario Oficial de Galicia do 22 de abril) regula as condicións de creación e funcionamento destas escolas na Comunidade Autónoma de Galicia.
Doutra banda, o Decreto 213/1998, do 10 de xullo, establece no seu artigo 11 que lle corresponden á Consellería de Educación e Ordenación Universitaria as competencias de planificación, regulación e administración do ensino en toda a súa extensión.
Presentada a solicitude de inclusión no Rexistro de Escolas de Música, pola Asociación Cultural Banda de Música Xuvenil de de Xinzo de Ponteareas, os servicios competentes da Consellería de Educación e Ordenación Universitaria comprobaron a efectividade do cumprimento dos requisitos esixidos na Orde do 11 de marzo de 1993.
Na súa virtude
DISPOÑO:
Primeiro.-A escola de música da que se sinalan os datos no anexo a esta orde queda incluída no Rexistro de Escolas de Música.
Segundo.-A escola citada no dito anexo queda sometida ó réxime de escolas de música segundo establece a Orde do 11 de marzo de 1993 (Diario Oficial de Galicia do 22 de abril) e ós servicios de inspección correspondentes.
Disposicións derradeiras
Primeira.-Facúltase o director xeral de Centros e Inspección Educativa para dicta-las disposicións necesarias para o desenvolvemento desta orde.
Segunda.-A presente orde entrará en vigor o día seguinte ó da súa publicación no Diario Oficial de Galicia.
Santiago de Compostela, 14 de xuño de 1999.
Celso Currás Fernández
Conselleiro de Educación e Ordenación
Universitaria
ANEXO
Provincia: Pontevedra.
Concello: Ponteareas.
Localidade: Xinzo.
Denominación específica: escola de música privada de Xinzo.
Código do centro: 36024021.
Titularidade: Asociación Cultural Banda de Música Xuvenil de Xinzo.
Enderezo: Casa da Cultura, A Granxa, Xinzo de Ponteareas.
ORDE do 24 de xuño de 1999 pola que se fixa o prezo de venda ó público de diversas publicacións.
CONSELLERÍA DE SANIDADE E SERVICIOS SOCIAIS — III. OUTRAS DISPOSICIÓNS — 14/07/1999

A Lei 13/1991, do 9 de decembro, de taxas , prezos e exaccións reguladoras da Comunidade Autónoma de Galicia, no seu artigo 6 sinala a obriga de que os prezos privados sexan fixados pola consellerías correspondentes logo de informe favorable da Consellería de Economía e Facenda, e publicados no Diario Oficial de Galicia.
Para cumprir este mandato e despois de emitido informe favorable da Consellería de Economía e Facenda, esta consellería
DISPÓN:
Artigo único.
1. Queda aprobado o prezo de venda ó público das publicacións editadas por esta consellería e que se relaciona no anexo.
2. Estes prezos entenderanse con IVE incluído.
Santiago de Compostela, 24 de xuño de 1999.
José María Hernández Cochón
Conselleiro de Sanidade e Servicios Sociais
ANEXO I
Health Plan for Galicia 1998-2001: 4.000 pesetas (24,04 euros).
Plan Integral de Atención Sanitaria e Social á Muller: 700 pesetas (4,20 euros).
ORDE do 24 de xuño de 1999 pola que se autoriza o cambio de denominación do Instituto de Educación Secundaria número 1 de Redondela (Pontevedra).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 14/07/1999

Tendo en conta o artigo 3, punto 1º do Decreto 324/1996, do 26 de xullo, polo que se aproba o Regulamento orgánico dos institutos de educación secundaria (DOG nº 156, do 9-8-1996), así como os correspondentes informes, por proposta da Dirección Xeral de Centro e Inspección Educativa, esta consellería
DISPÓN:
Autoriza-lo cambio de denominación do centro que no anexo se relaciona.
Santiago de Compostela, 24 de xuño de 1999.
Celso Currás Fernández
Conselleiro de Educación e Ordenación
Universitaria
ANEXO
Provincia: Pontevedra.
Concello: Redondela.
Localidade: Redondela.
Código do centro: 36020325.
Denominación: Instituto de Educación Secundaria número 1.
Nova denominación: Instituto de Educación Secundaria Illa de San Simón.
ORDE do 22 de xuño de 1999 pola que se aproba a modificación do punto 3 do artigo 24 dos estatutos da Fundación Segundo Gil Dávila e se inscribe no Rexistro de Fundacións deste protectorado.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 14/07/1999

Analizado o expediente de referencia, promovido pola Fundación Segundo Gil Dávila.
Resultando que esta fundación foi clasificada como benéfico-docente polo Ministerio de Educación Nacional do 1 de maio de 1958, encontrándose inscrita no Rexistro de Fundacións desta consellería co número 143.
Resultando que a Fundación Segundo Gil Dávila solicitou ante a Consellería de Educación e Ordenación Universitaria a modificación dos seus estatutos.
Vista a Lei 7/1983, do 22 de xuño, de réxime das fundacións de interese galego, modificada pola Lei 11/1991, do 8 de novembro, de reforma da Lei 7/1983; así como o Regulamento de organización e funcionamento do protectorado das fundacións de interese galego, aprobado polo Decreto 248/1992, do 18 de xuño, e a carta fundacional da referida fundación.
Considerando que as fundacións de interese galego poden modifica-los seus estatutos coas condicións previstas no artigo 38 do citado regulamento.
Considerando que na tramitación do expediente se cumpriron os requisitos esixidos no artigo 10 da Lei 7/1983, e 32.3º e 38 do dito regulamento.
Considerando que esta modificación estatutaria é conforme coa vontade fundacional.
Esta consellería
RESOLVE:
Primeiro.-Aproba-la modificación do punto 3 do artigo 24 dos estatutos da Fundación Segundo Gil Dávila, que queda redactado da seguinte forma: A proposta de designación de liquidadores, o programa de actuación e o proxecto de distribución dos bens integrantes do patrimonio da fundación ou do producto da venda deles, que será aplicado á realización de fins de interese xeral, análogos ós realizados por esta, seguirán os procedementos establecidos polas leis vixentes no seu momento.
Segundo.-Practica-la inscrición desta modificación estatutaria no Rexistro de Fundacións deste protectorado, logo da publicación desta orde no Diario Oficial de Galicia, data a partir da que entrará en vigor tal cambio estatutario.
Terceiro.-Esta disposición pon fin á vía administrativa, de acordo co establecido no artigo 109.c) da Lei 30/1992, de réxime xurídico das administracións públicas e do procedemento administrativo común.
Santiago de Compostela, 22 de xuño de 1999.
Celso Currás Fernández
Conselleiro de Educación e Ordenación Universitaria
DECRETO 202/1999, do 25 de xuño, polo que se declara de utilidade pública e urxente execución a concentración parcelaria da zona de Fonteo (Baleira-Lugo).
CONSELLERÍA DE AGRICULTURA, GANDERÍA E POLÍTICA AGROALIMENTARIA — III. OUTRAS DISPOSICIÓNS — 08/07/1999

A parroquia de Fonteo, que pertence ó concello de Baleira, está situada ó este da provincia de Lugo, resultando afectadas pola concentración parcelaria aproximadamente 425 ha.
A dispersión parcelaria que presentan os terreos da dita parroquia, posta de manifesto polos agricultores desta mediante solicitude dirixida ó conselleiro de Agricultura, Gandería e Política Agroalimentaria, motivou un estudio de viabilidade e de valoración das posibilidades que ofrece a zona para incrementa-lo rendemento dos recursos agropecuarios, deducíndose a conveniencia de levar a cabo a concentración parcelaria por razóns de utilidade pública e interese social.
Na súa virtude, por proposta do conselleiro de Agricultura, Gandería e Política Agroalimentaria, formulada conforme o establecido na Lei galega 10/1985 do 14 de agosto, de concentración parcelaria para Galicia e logo de deliberación do Consello da Xunta de Galicia na súa reunión do día vintecinco de xuño de mil novecentos noventa e nove,
DISPOÑO:
Artigo 1º
Declarar de utilidade pública e urxente execución a concentración parcelaria da zona de Fonteo (Baleira-Lugo).
Artigo 2º
O perímetro da zona será, en principio, o correspondente á totalidade dos terreos da parroquia de Fonteo. O referido perímetro quedará en definitiva modificado polas rectificacións, inclusións ou exclusións que se acorden, ó abeiro dos artigos 23 e seguintes da Lei 10/1985, do 14 de agosto, de concentración parcelaria para Galicia.
Artigo 3º
A esta zona seranlle de aplicación os beneficios económicos programados ou asumidos pola Xunta de Galicia, para mellorar ou moderniza-las explotacións agrarias, e, en concreto, os que sinale o artigo 6 da Lei de concentración parcelaria para Galicia.
Artigo 4º
Os traballos de execución desta concentración parcelaria iniciaranse nun prazo non superior ós 6 meses a partir da publicación do presente decreto.
Disposicións derradeiras
Primeira.-Facultarase a Consellería de Agricultura, Gandería e Política Agroalimentaria para dicta-las disposicións complementarias que requiran a execución do presente decreto.
Segunda.-A presente disposición entrará en vigor o día seguinte ó da súa publicación no Diario Oficial de Galicia.
Santiago de Compostela, vintecinco de xuño de mil novecentos noventa e nove.
Manuel Fraga Iribarne
Presidente
Cástor Gago Álvarez
Conselleiro de Agricultura, Gandería e Política
Agroalimentaria
RESOLUCIÓN do 24 de xuño de 1999, da Dirección Xeral de Formación Pesqueira e Investigación, pola que se abre un prazo de preinscrición para as titulacións de iniciación ó mergullo profesional e mergullador profesional de segunda clase restrinxido na Escola Galega de Mergullo.
CONSELLERÍA DE PESCA, MARISQUEO E ACUICULTURA — III. OUTRAS DISPOSICIÓNS — 08/07/1999

Publicada a Orde do 23 de abril de 1999 pola que se regula o exercicio do mergullo profesional na Comunidade Autónoma de Galicia, cómpre sabe-la demanda real de persoas interesadas nas titulacións de iniciación ó mergullo profesional e mergullador profesional de 2ª clase restrinxido. Deste xeito, a mellor forma de facelo, é abrir un prazo de preinscrición na Escola Galega de Mergullo, sita no Instituto Galego de Formación en Acuicultura (Igafa), co obxecto de planifica-la oferta formativa necesaria. Por todo o exposto
DISPOÑO:
Primeiro.-Abrir, ata o día 30 de xullo de 1999, a preinscrición dos cursos de iniciación ó mergullo profesional e mergullador profesional de 2ª clase restrinxido.
Segundo.-Para inscribirse será necesario facelo mediante solicitude segundo o modelo que se reflicte no anexo desta resolución.
Terceiro.-A preinscrición realizada dará preferencia segundo a data de entrada para a realización dos cursos no momento en que sexan convocados.
Cuarto.-Para a inscrición definitiva os preinscritos deberán cumprir e achega-los requisitos establecidos no artigo 31, e se é o caso, no artigo 32 da orde antedita.
Santiago de Compostela, 24 de xuño de 1999.
Joaquín Mariño Cadarso
Director xeral de Formación Pesqueira e Investigación
DECRETO 198/1999, do 25 de xuño, polo que se declara de utilidade pública e urxente execución a concentración parcelaria da zona de Oza, Teo, Bamonde e Vilariño (Teo-A Coruña).
CONSELLERÍA DE AGRICULTURA, GANDERÍA E POLÍTICA AGROALIMENTARIA — III. OUTRAS DISPOSICIÓNS — 08/07/1999

As parroquias de Oza, Teo, Bamonde e Vilariño, que pertencen ó concello de Teo, están situadas ó sur da provincia da Coruña, e resultan afectadas pola concentración parcelaria aproximadamente 630 ha.
A dispersión parcelaria que presentan os terreos das ditas parroquias, posta de manifesto polos agricultores destas mediante solicitude dirixida ó conselleiro de Agricultura, Gandería e Política Agroalimentaria, motivou un estudio de viabilidade e de valoración das posibilidades que ofrece a zona para incrementa-lo rendemento dos recursos agropecuarios, deducíndose a conveniencia de levar a cabo a concentración parcelaria por razóns de utilidade pública e interese social.
Na súa virtude, por proposta do conselleiro de Agricultura, Gandería e Política Agroalimentaria, formulada conforme o establecido na Lei galega 10/1985 do 14 de agosto, de concentración parcelaria para Galicia e logo de deliberación do Consello da Xunta de Galicia na súa reunión do día vintecinco de xuño de mil novecentos noventa e nove,
DISPOÑO:
Artigo 1º
Declarar de utilidade pública e urxente execución a concentración parcelaria da zona de Oza, Teo, Bamonde e Vilariño (Teo-A Coruña).
Artigo 2º
O perímetro da zona será, en principio, o correspondente á totalidade dos terreos das parroquias de Oza, Teo, Bamonde e Vilariño. O referido perímetro quedará en definitiva modificado polas rectificacións, inclusións ou exclusións que se acorden, ó abeiro dos artigos 23 e seguintes da Lei 10/1985, do 14 de agosto, de concentración parcelaria para Galicia.
Artigo 3º
A esta zona seranlle de aplicación os beneficios económicos programados ou asumidos pola Xunta de Galicia, para mellorar ou moderniza-las explotacións agrarias, e, en concreto, os que sinale o artigo 6 da Lei de concentración parcelaria para Galicia.
Artigo 4º
Os traballos de execución desta concentración parcelaria iniciaranse nun prazo non superior ós 6 meses a partir da publicación do presente decreto.
Disposicións derradeiras
Primeira.-Facultarase a Consellería de Agricultura, Gandería e Política Agroalimentaria para dicta-las disposicións complementarias que requiran a execución do presente decreto.
Segunda.-A presente disposición entrará en vigor o día seguinte ó da súa publicación no Diario Oficial de Galicia.
Santiago de Compostela, vintecinco de xuño de mil novecentos noventa e nove.
Manuel Fraga Iribarne
Presidente
Cástor Gago Álvarez
Conselleiro de Agricultura, Gandería e Política
Agroalimentaria
DECRETO 201/1999, do 25 de xuño, polo que se declara de utilidade pública e urxente execución a concentración parcelaria da zona de Braña (Baleira-Lugo).
CONSELLERÍA DE AGRICULTURA, GANDERÍA E POLÍTICA AGROALIMENTARIA — III. OUTRAS DISPOSICIÓNS — 08/07/1999

A parroquia de Braña, que pertence ó concello de Baleira, está situada ó leste da provincia de Lugo, resultando afectadas pola concentración parcelaria aproximadamente 555 ha.
A dispersión parcelaria que presentan os terreos da dita parroquia, posta de manifesto polos agricultores desta mediante solicitude dirixida ó conselleiro de Agricultura, Gandería e Política Agroalimentaria, motivou un estudio de viabilidade e de valoración das posibilidades que ofrece a zona para incrementa-lo rendemento dos recursos agropecuarios, deducíndose a conveniencia de levar a cabo a concentración parcelaria por razóns de utilidade pública e interese social.
Na súa virtude, por proposta do conselleiro de Agricultura, Gandería e Política Agroalimentaria, formulada conforme o establecido na Lei galega 10/1985 do 14 de agosto, de concentración parcelaria para Galicia e logo de deliberación do Consello da Xunta de Galicia na súa reunión do día vintecinco de xuño de mil novecentos noventa e nove,
DISPOÑO:
Artigo 1º
Declarar de utilidade pública e urxente execución a concentración parcelaria da zona de Braña (Baleira-Lugo).
Artigo 2º
O perímetro da zona será, en principio, o correspondente á totalidade dos terreos da parroquia de Braña. O referido perímetro quedará en definitiva modificado polas rectificacións, inclusións ou exclusións que se acorden, ó abeiro dos artigos 23 e seguintes da Lei 10/1985, do 14 de agosto, de concentración parcelaria para Galicia.
Artigo 3º
A esta zona seranlle de aplicación os beneficios económicos programados ou asumidos pola Xunta de Galicia, para mellorar ou moderniza-las explotacións agrarias, e, en concreto, os que sinale o artigo 6 da Lei de concentración parcelaria para Galicia.
Artigo 4º
Os traballos de execución desta concentración parcelaria iniciaranse nun prazo non superior ós 6 meses a partir da publicación do presente decreto.
Disposicións derradeiras
Primeira.-Facultarase a Consellería de Agricultura, Gandería e Política Agroalimentaria para dicta-las disposicións complementarias que requiran a execución do presente decreto.
Segunda.-A presente disposición entrará en vigor o día seguinte ó da súa publicación no Diario Oficial de Galicia.
Santiago de Compostela, vintecinco de xuño de mil novecentos noventa e nove.
Manuel Fraga Iribarne
Presidente
Cástor Gago Álvarez
Conselleiro de Agricultura, Gandería e Política
Agroalimentaria